CELEX: 32018R1711
Language: bg
Date: 2018-11-13 00:00:00
Title: Регламент за изпълнение (ЕС) 2018/1711 на Комисията от 13 ноември 2018 година за изменение на Регламент за изпълнение (ЕС) № 1371/2013 на Съвета по отношение на датата на прилагане на освобождаването, предоставено на индийски производители износители

14.11.2018   
               
               
                  BG
               
               
                  Официален вестник на Европейския съюз
               
               
                  L 286/12
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1711 НА КОМИСИЯТА
         от 13 ноември 2018 година
         за изменение на Регламент за изпълнение (ЕС) № 1371/2013 на Съвета по отношение на датата на прилагане на освобождаването, предоставено на индийски производители износители
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 11, параграф 3, член 13, параграф 4 и член 14, параграф 3 от него,
         след консултации с държавите членки,
         като има предвид, че:
         1.   ДЕЙСТВАЩИ МЕРКИ
         
         
                     (1)
                  
                  
                     На 9 август 2011 г., след провеждането на антидъмпингово разследване, с Регламент за изпълнение (ЕС) № 791/2011 (2) Съветът наложи окончателно антидъмпингово мито в размер на 62,9 % върху вноса на определени мрежести тъкани от стъклени влакна с произход от Китайската народна република (КНР).
                  
               
                     (2)
                  
                  
                     На 24 юли 2012 г., след провеждането на разследване във връзка със заобикаляне на мерките съгласно член 13 от Регламент (ЕО) № 1225/2009 на Съвета (3) („основния регламент“), с Регламент за изпълнение (ЕС) № 672/2012 (4) Съветът разшири действието на мерките към вноса на определени мрежести тъкани от стъклени влакна, изпращани от Малайзия, независимо дали са декларирани с произход от Малайзия.
                  
               
                     (3)
                  
                  
                     На 16 януари 2013 г., след провеждането на разследване във връзка със заобикаляне на мерките съгласно член 13 от основния регламент, с Регламент за изпълнение (ЕС) № 21/2013 (5) Съветът разшири действието на мерките и към вноса на определени мрежести тъкани от стъклени влакна, изпращани от Тайван и Тайланд, независимо дали са декларирани с произход от Тайван и Тайланд.
                  
               
                     (4)
                  
                  
                     На 20 декември 2013 г., след провеждането на разследване във връзка със заобикаляне на мерките съгласно член 13 от основния регламент, с Регламент за изпълнение (ЕС) № 1371/2013 (6) Съветът разшири действието на мерките към вноса на определени мрежести тъкани от стъклени влакна, изпращани от Индия и Индонезия, независимо дали са декларирани с произход от Индия и Индонезия, и предостави на Montex Glass Fibre Industries Pvt. Ltd. освобождаване от посоченото мито. В съответствие с член 1, параграф 3 от Регламент за изпълнение (ЕС) № 1371/2013, се дължат мита за всеки внос на разглеждания продукт (с изключение на произведения от Montex Glass Fibre Industries Pvt. Ltd.), за който преди това е въведен регистрационен режим с Регламент (ЕС) № 322/2013 на Комисията (7) за започване на разследването във връзка със заобикаляне на мерките.
                  
               
                     (5)
                  
                  
                     На 21 януари 2014 г. Pyrotek Incorporated, северноамериканско дружество, разполагащо със заводи или търговски офиси в различни държави, в това число и в държави — членки на ЕС, поиска освобождаване от мерките с разширен обхват съгласно член 11, параграф 4 от основния регламент по отношение на Pyrotek India Pvt. Ltd., производител износител от Индия.
                  
               
                     (6)
                  
                  
                     В отговор на въпросник, изпратен от Комисията, Pyrotek India Pvt. Ltd. посочи, че е изнасяло разглеждания продукт по време на разследването във връзка със заобикаляне на мерките, довело до разширяване на обхвата на мерките към вноса от Индия, а именно от 1 април 2012 г. до 31 март 2013 г. Поради това Pyrotek India Pvt. Ltd. не отговаря на условията, установени в член 11, параграф 4 от основния регламент. Искането съдържаше обаче достатъчно доказателства, даващи основание за започването на частичен междинен преглед на мерките, чийто обхват бе разширен към вноса от Индия съгласно член 11, параграф 3 и член 13, параграф 4 от основния регламент.
                  
               
                     (7)
                  
                  
                     На 23 септември 2014 г. Комисията започна частичен междинен преглед съгласно член 11, параграф 3 и член 13, параграф 4 от основния регламент. По време на него Комисията установи, че Pyrotek India Pvt. Ltd. действително е произвеждало разглеждания продукт, тъй като е започнало своето производство през август 2011 г. и не е участвало в практики на заобикаляне.
                  
               
                     (8)
                  
                  
                     На 10 септември 2015 г., след провеждането на разследване съгласно член 11, параграф 3 и член 13, параграф 4 от основния регламент, с Регламент за изпълнение (ЕС) 2015/1507 (8) Комисията освободи някои индийски производители, в това число и Pyrotek India Pvt. Ltd., от разширения обхват на митото, приложимо по отношение на вноса на разглеждания продукт, изпращан от Индия, независимо дали е деклариран с произход от Индия. Вследствие на това на Pyrotek India Pvt. Ltd. бе предоставено освобождаване от мерките с разширен обхват по отношение на вноса в Съюза от същата дата.
                  
               
                     (9)
                  
                  
                     На 6 ноември 2017 г., след провеждането на преглед с оглед изтичане на срока на действие на мерките съгласно член 11, параграф 2 от основния регламент, с Регламент за изпълнение (ЕС) 2017/1993 (9) Комисията наложи окончателно антидъмпингово мито върху вноса на определени мрежести тъкани от стъклени влакна с произход от КНР, чийто обхват бе разширен и към вноса на определени мрежести тъкани от стъклени влакна, изпращани от Индия, Индонезия, Малайзия, Тайван и Тайланд, независимо дали са декларирани с произход от тези страни.
                  
               2.   ПОДНОВЯВАНЕ НА РАЗСЛЕДВАНЕТО ЗА ОСВОБОЖДАВАНЕ
         
         
                     (10)
                  
                  
                     Както бе посочено в съображение (6) по-горе, Комисията установи, че Pyrotek India Pvt. Ltd. действително е произвеждало разглеждания продукт, тъй като е започнало своето производство през август 2011 г. и не е участвало в практики на заобикаляне. Поради това Комисията взе решение да поднови частично разследването за освобождаване.
                  
               
                     (11)
                  
                  
                     На 18 май 2018 г. Комисията започна частичното подновяване на разследването за освобождаване по отношение на вноса на мрежести тъкани от стъклени влакна с размер на отворите над 1,8 mm както на дължина, така и на широчина, и с тегло над 35 g/m2, с изключение на дисковете от стъклени влакна, с произход от КНР или изпращани от Индия, независимо дали са декларирани с произход от Индия, класирани понастоящем в кодове по КН ex 7019 51 00 и ex 7019 59 00. Тя публикува известие за започване на процедура в Официален вестник на Европейския съюз (10) („известието за започване“).
                  
               
                     (12)
                  
                  
                     В известието за започване Комисията посочи, че подновеното разследване се ограничава до това да се проучи дали би било целесъобразно обхватът на освобождаването от мерките да се удължи във времето, така че да обхване периода от 21 декември 2013 г. до 10 септември 2015 г.
                  
               
                     (13)
                  
                  
                     В известието за започване Комисията прикани заинтересованите страни да заявят своя интерес, за да вземат участие в разследването. Тя изрично уведоми Pyrotek India Pvt. Ltd., промишлеността на Съюза и останалите заинтересовани страни, за които е известно, че са засегнати, за започването на разследване за освобождаване и ги прикани да вземат участие.
                  
               
                     (14)
                  
                  
                     Заинтересованите страни имаха възможност да изложат становищата си в писмена форма и да поискат да бъдат изслушани от Комисията и/или от служителя по изслушването при търговски процедури в сроковете, определени в известието за започване.
                  
               3.   РАЗГЛЕЖДАН ПРОДУКТ
         
         
                     (15)
                  
                  
                     Продуктът, предмет на настоящото разследване, са мрежести тъкани от стъклени влакна с размер на отворите над 1,8 mm както на дължина, така и на широчина, с тегло над 35 g/m2, с изключение на дисковете от стъклени влакна, с произход от КНР, изпращани от Индия, независимо дали са декларирани с произход от Индия, класирани понастоящем в кодове по КН ex 7019 51 00 и ex 7019 59 00 (кодове по ТАРИК 7019510014, 7019590014).
                  
               4.   РАЗСЛЕДВАНЕ
         
         а)   Обхват на разследването
         
         
                     (16)
                  
                  
                     Обхватът на разследването се ограничава до това да се проучи дали би било целесъобразно обхватът на освобождаването от мерките да се удължи във времето, така че да обхване периода от 21 декември 2013 г. до 10 септември 2015 г.
                  
               б)   Pyrotek India Pvt. Ltd.
         
         
                     (17)
                  
                  
                     Pyrotek India Pvt. Ltd. е индийско дъщерно дружество на установената в САЩ мултинационална група Pyrotek. Групата Pyrotek е доставчик на различни видове консумативи и инструменти за металургичната и алуминиевата промишленост.
                  
               
                     (18)
                  
                  
                     Заявителят произвежда продукта, предмет на прегледа, в индийската си фабрика в Chennai и го продава на своите свързани дружества в Съюза. В повечето случаи свързаните дружества в Съюза подлагат на по-нататъшна обработка продукта, предмет на прегледа, и продават получения продукт на крайните клиенти.
                  
               в)   Констатации от разследването
         
         
                     (19)
                  
                  
                     Припомня се, че по време на предходния си частичен междинен преглед (11) Комисията установи, че Pyrotek India Pvt. Ltd. действително е произвеждало разглеждания продукт и не е участвало в практики на заобикаляне.
                  
               
                     (20)
                  
                  
                     Както бе посочено в съображение (6), Pyrotek India Pvt. Ltd. е изнасяло разглеждания продукт по време на разследването във връзка със заобикаляне на мерките, довело до разширяване на обхвата на мерките до вноса от Индия, а именно от 1 април 2012 г. до 31 март 2013 г., и е заплащало антидъмпингови мита по отношение на износа за Съюза в съответствие с Регламент за изпълнение (ЕС) № 1371/2013.
                  
               
                     (21)
                  
                  
                     Както бе посочено в съображение (11), на 10 септември 2015 г., с Регламент за изпълнение (ЕС) 2015/1507, Pyrotek India Pvt. Ltd. получи освобождаване от мерките с разширен обхват по отношение на износа за Съюза, считано от 11 септември 2015 г. Началната дата на освобождаването не обхваща обаче периода преди тази дата, през който по отношение на износа на Pyrotek India Pvt. Ltd. за Европейския съюз е трябвало да се заплащат антидъмпингови мита.
                  
               
                     (22)
                  
                  
                     Комисията извърши повторна оценка на ситуацията и установи, че износът на Pyrotek India Pvt. Ltd. за Съюза в периода от 21 декември 2013 г. до 10 септември 2015 г. следва да бъде изключен от плащането на мито във връзка със заобикалянето.
                  
               
                     (23)
                  
                  
                     Нито една заинтересована страна не заяви своя интерес в рамките на срока, посочен в известието за започване, не изрази становището си в писмена форма и не поиска изслушване от Комисията или от служителя по изслушванията при търговските процедури.
                  
               
                     (24)
                  
                  
                     Поради това Комисията счита, че е целесъобразно да предостави освобождаване на Pyrotek India Pvt. Ltd., което да се прилага в периода от 21 декември 2013 г. до 10 септември 2015 г. в съответствие с член 11, параграф 3 от основния регламент.
                  
               
                     (25)
                  
                  
                     Поради това Регламент за изпълнение (ЕС) № 1371/2013 следва да се измени, за да се внесе пояснение, че освобождаването, предоставено на Montex Glass Fibre Industries Pvt. Ltd. и на Pyrotek India Pvt. Ltd., се прилага от датата на влизане в сила на Регламент за изпълнение (ЕС) № 1371/2013, а именно от 21 декември 2013 г., до влизането в сила на Регламент за изпълнение (ЕС) 2015/1507 на 11 септември 2015 г. Поради това член 1, параграф 2 от Регламент за изпълнение (ЕС) № 1371/2013 следва да бъде съответно изменен.
                  
               
                     (26)
                  
                  
                     Освен това предвид коментарите, направени от Pyrotek India Pvt. Ltd. след оповестяването, Комисията счита за целесъобразно да поясни, че всяко едно антидъмпингово мито, платено за разглеждания продукт, произведен от Pyrotek India Pvt. Ltd. и внесен в Съюза по време на периода на регистрационен режим на стоките, установен с Регламент (ЕС) № 322/2013, също следва да отговаря на условията за подаване на заявления за опрощаване или възстановяване.
                  
               
                     (27)
                  
                  
                     Поради това е целесъобразно срокът, посочен в член 121, параграф 1 от Регламент (ЕС) № 952/2013 на Европейския парламент и на Съвета (12), да се удължи до 1 септември 2019 г. за да се гарантира, че недължимо платените мита могат да бъдат възстановени или опростени от националните митнически органи в съответствие с приложимото митническо законодателство в случаи, когато срокът, предвиден в посочения параграф, е изтекъл преди датата на прилагане на настоящия регламент.
                  
               5.   ПРОЦЕДУРА
         
         
                     (28)
                  
                  
                     Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕС) 2016/1036,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) № 1371/2013 се изменя, както следва:
            
                        1)
                     
                     
                        Член 1, параграф 2 се заменя със следното:
                        
                           „2.   Освобождаването, предоставено на Montex Glass Fibre Industries Pvt. Ltd. и на Pyrotek India Pvt. Ltd., се прилага, при условие че на митническите органи на държавите членки се представи валидна търговска фактура, която отговаря на изискванията, определени в приложението към настоящия регламент. Ако не бъде представена такава фактура, се прилага антидъмпинговото мито, предвидено в параграф 1.
                           Освобождаването, предоставено на Montex Glass Fibre Industries Pvt. Ltd. и на Pyrotek India Pvt. Ltd., се прилага от 21 декември 2013 г.“
                        
                     
                  
                        2)
                     
                     
                        Член 1, параграф 4 се заменя със следното:
                        
                           „4.   Освен ако е предвидено друго, се прилагат действащите разпоредби в областта на митническото облагане. Периодът, посочен в член 121, параграф 1 от Регламент (ЕС) № 952/2013 на Европейския парламент и на Съвета (*1), се удължава до 1 септември 2019 г. по отношение на заявления за опрощаване или възстановяване, подадени от Montex Glass Fibre Industries Pvt. Ltd. и Pyrotek India Pvt. Ltd. в съответствие с приложимото митническо законодателство за покриване на възстановяването или опрощаването на антидъмпинговите мита върху вноса на разглеждания продукт в периода от 21 декември 2013 г. до 10 септември 2015 г. или в периода на регистрационен режим, наложен с член 2 от Регламент (ЕС) № 322/2013.
                        
                     
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 ноември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 176, 30.6.2016 г., стр. 21., последно изменен с Регламент (ЕС) 2018/825 (ОВ L 143, 7.6.2018 г., стр. 1).
         
            (2)  Регламент за изпълнение (ЕС) № 791/2011 на Съвета от 3 август 2011 г. за налагане на окончателно антидъмпингово мито и за окончателно събиране на временното мито, наложено върху вноса на определени мрежести тъкани от стъклени влакна с произход от Китайската народна република (ОВ L 204, 9.8.2011 г., стр. 1).
         
            (3)  Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (ОВ L 343, 22.12.2009 г., стр. 51), последно изменен с Регламент (ЕС) № 37/2014 на Европейския парламент и на Съвета от 15 януари 2014 г. за изменение на някои регламенти, свързани с общата търговска политика, по отношение на процедурите за приемане на определени мерки (ОВ L 18, 21.1.2014 г., стр. 1) (заменен с Регламент (ЕС) 2016/1036, последно изменен с Регламент (ЕС) 2018/825).
         
            (4)  Регламент за изпълнение (ЕС) № 672/2012 на Съвета от 16 юли 2012 г. за разширяване на обхвата на окончателното антидъмпингово мито, наложено с Регламент за изпълнение (ЕС) № 791/2011 върху вноса на определени мрежести тъкани от стъклени влакна с произход от Китайската народна република, към вноса на определени мрежести тъкани от стъклени влакна, изпращани от Малайзия, независимо дали са декларирани с произход от Малайзия (ОВ L 196, 24.7.2012 г., стр. 1).
         
            (5)  Регламент за изпълнение (ЕС) № 21/2013 на Съвета от 10 януари 2013 г. за разширяване на обхвата на окончателното антидъмпингово мито, наложено с Регламент за изпълнение (ЕС) № 791/2011 върху вноса на определени мрежести тъкани от стъклени влакна с произход от Китайската народна република, към вноса на определени мрежести тъкани от стъклени влакна, изпращани от Тайван и Тайланд, независимо дали са декларирани с произход от Тайван и Тайланд, или не (ОВ L 11, 16.1.2013 г., стр. 1).
         
            (6)  Регламент за изпълнение (ЕС) № 1371/2013 на Съвета от 16 декември 2013 г. за разширяване на обхвата на окончателното антидъмпингово мито, наложено с Регламент за изпълнение (ЕС) № 791/2011 върху вноса на определени мрежести тъкани от стъклени влакна с произход от Китайската народна република, към вноса на определени мрежести тъкани от стъклени влакна, изпращани от Индия и Индонезия, независимо дали са декларирани с произход от Индия и Индонезия (ОВ L 346, 20.12.2013 г., стр. 20).
         
            (7)  Регламент (ЕС) № 322/2013 на Комисията от 9 април 2013 г. за започване на разследване във връзка с възможното заобикаляне на антидъмпинговите мерки, наложени с Регламент за изпълнение (ЕС) № 791/2011 на Съвета върху вноса на определени мрежести тъкани от стъклени влакна с произход от Китайската народна република, чрез внос на определени мрежести тъкани от стъклени влакна, изпращан от Индия и Индонезия, независимо дали е деклариран с произход от Индия и Индонезия или не, и за въвеждане на регистрационен режим за този внос (ОВ L 101, 10.4.2013 г., стр. 1).
         
            (8)  Регламент за изпълнение (ЕС) 2015/1507 на Комисията от 9 септември 2015 г. за изменение на Регламент за изпълнение (ЕС) № 1371/2013 на Съвета за разширяване на обхвата на окончателното антидъмпингово мито, наложено върху вноса на определени мрежести тъкани от стъклени влакна с произход от Китайската народна република, към вноса, изпращан, inter alia, от Индия, независимо дали е деклариран с произход от Индия (ОВ L 236, 10.9.2015 г., стр. 1).
         
            (9)  Регламент за изпълнение (ЕС) 2017/1993 на Комисията от 6 ноември 2017 г. за налагане на окончателно антидъмпингово мито върху вноса на определени мрежести тъкани от стъклени влакна с произход от Китайската народна република, чийто обхват бе разширен за вноса на определени мрежести тъкани от стъклени влакна, изпращани от Индия, Индонезия, Малайзия, Тайван и Тайланд, независимо дали са декларирани с произход от тези държави, след направения преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета (ОВ L 288, 7.11.2017 г., стр. 4).
         
            (10)  Известие за започване във връзка с антидъмпинговите мерки, приложими към вноса на определени мрежести тъкани от стъклени влакна с произход от Китайската народна република, чийто обхват бе разширен и върху вноса, изпращан от Индия, независимо дали е деклариран с произход от Индия (ОВ C 171, 18.5.2018 г., стр. 10).
         
            (11)  Регламент за изпълнение (ЕС) 2015/1507, съображения 12—16.
         
            (12)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
         
            (*1)  ОВ L 269, 10.10.2013 г., стр. 1.“